Minge kõike maailma Markuse evangeelium 16:15
Me armastame
Me palvetame
Me kuulutame
Tere tulemast "Evangeelium esmalt" saatesse!
Tänase saate teemaks on kutse.
See on väga tähtis, kuna see ei ole lihtsalt kutse kuhugi,
vaid Jumal kutsub sind ellu.
See on prioriteediks nr 1 selle saate tegemisel.
Tahame kuulutada evangeeliumi -
kuulutada seda sõnumit,
mis viib inimesed õige suhteni Jumalaga,
et nad võiks leida oma elule mõtte ja ülesande.
Meil on täna suurepärane tunnistus Itaaliast,
pastor Silviolt, kes avab, kuidas Jumala kutse talle avanes.
Aga ma loodan, et sina vaataja, kes sa veel pole usklik,
võiksid samuti leida Jumala kutse ja elu selle saate kaudu!
Tere tulemast saatesse!
Annaksin ühe tunnistuse kutsumise teemal.
Seisame praegu minu jaoks erilises kohas.
Oleme siin iga reede
kuulutanud "Reede Kristusele" õhtutel evangeeliumi
ja kutsunud inimesi päästele ning vaimulikele koosolekutele.
Teeme seda, sest teame, et on vaid pääste- ja surmatee.
Me tahame kutsuda inimesi päästele.
Sina, kes sa vaatad seda saadet, otsid ehk alles oma kutset ja elumõtet.
Jumal annab sulle elu ja elumõtte.
Tahan tuua ühe näite mu enda elust, milles nägin suurt Jumala kutset
ja üht erilist inimrühma.
Elan Lõuna-Pohjanmaal,
kuhu hakkas tulema marjakorjajaid Taimaalt.
Mõtlesin, et nad peavad ju elama kuskil,
mistõttu jälgisin, kuhu nad lähevad ja avastasin et nad elavad ühes koolis.
Läksin sinna nendega rääkima.
Küsisin: "Kas keegi on rääkinud teile Jeesusest?"
Keegi polevat seal käinud.
Küsisin: "Millal te tagasi lähete?" "Järgmisel nädalal", kõlas vastus.
Nii tuli neile kiiresti rääkida Jumalast, kes kutsub päästele
Hakkasime kiiresti asju korraldama ja saime tõlgi kuskilt Tampere kandist.
Viisime neile süüa, riideid ja muud abi, kuna õhtud olid juba üsna jahedad.
Vajasime ka helivõimendusseadmeid.
Seejärel korraldasin kohtumise tailaste peamehega,
aga ei maininud seda soomlastest korraldajatele.
Mõtlesin, et meid on ootamas buddhalik maailmavaade
ja paljud ei ole kunagi kuulnud Jeesusest.
Eelmisel ööl enne sinna minekut nägi mu naine unes,
kuidas küsisin: "Kes tahab võtta Jeesust vastu?"
ja kõik need inimesed tõstsid oma käe.
Imeline oleks näha, kuidas inimesed leiavad tee ellu - Jumala kutse.
Läksime sinna kohale ja kuulutasime evangeeliumi A, B, C.
Esitasime neile ka altarikutse ja peaaegu kõik avaldasid soovi tulla.
Arvasin, et nad ei saanud aru ja lasin tõlgil uuesti öelda,
et Jeesus ei ole üks jumalate seast, vaid ainuke tee Jumala juurde.
Kinnitasime üha uuesti, et nii see on.
Vaatamata sellele kinnitasid paljud,
et nemad tahavad Jeesust oma südametesse.
Nad pidid kuulma Jumala kutset, sest selles on Püha Vaimu vägi.
Sinagi võid seda täna kuulda.
Pole tähtis, palju sa tead või oled õppinud
või millises olukorras oled.
Kui Püha Vaim sind kutsub, siis su süda reageerib sellele.
Nii võid sellegi saate ajal võtta Jeesuse Kristuse vastu oma ellu.
Tahan jagada mõtteid kutsumise teemal.
Jumal kutsub meid ellu, enda juurde, tulevikku ja lootusesse.
Sul võib olla palju väljakutseid.
Sa võid tunda, et su elul puudub mõte, aga see ei ole tõsi.
Jumalal on sinu elu suhtes head kavatsused.
Jumal kutsub sind saama osa headest plaanidest,
mis Tal sinu jaoks on.
Uurime seda teemat siis lähemalt.
Kui keegi, kes sa vaatad,
ei ole kunagi Jeesust Kristust oma südamesse vastu võtnud,
sa ei ole usklik ja need asjad on sulle kauged,
siis võin sulle öelda, et elul on siht ja tähendus.
Me ei ole siin ilmas külmas universumis sihitult hõljumas,
vaid Jumal tahab viia sind millegi suunas.
Su elul on tähendus ja Jumal tahab sulle seda näidata.
Aga uurime seda elu tähendust ja kutset lähemalt
prohvet Jesaja kaudu, kes on Vana Testamendi prohvet
ja toome välja tema nägemuse kutsumisest.
Uurime seda, et näha neid elemente, mida Jumala kutse sisaldab.
Jesaja 6. peatükis öeldakse nii:
"Sel aastal, kui kuningas Ussija suri,
nägin ma Issandat istuvat suurel ja kõrgel aujärjel,
ja tema kuue palistused ulatusid templi seinast seina."
Jesaja alustab oma kirja sellest, et ta nägi Issandat.
Mõtlen, et mis peaks meis juhtuma, et me näeks Jumalat, näeks Issandat?
Minule kallis kirjakoht Piiblist
on kirjast Efeslastele 1. peatükist 18. salmist.
Seal räägib Paulus Efesose kogudusele
südame silmadest.
Paulus palvetab seal, et Jumal avaks nende südame silmad
nägemaks tulevikku ja lootust.
Sama asi peaks juhtuma ka meiega, et me saaksime näha Jumala kutset
ja Jumala plaani meie eludes.
Võin tuua selle kohta hea näite Venemaalt.
Tegutsesime mitu aastat Venemaal.
Ühel neist reisidest Venemaale läksime ühte lastekodusse.
Mulle tuli seal vastu umbes 7-aastane tüdruk.
Esimesteks sõnadeks, mis ta mulle ütles, olid:
"Mu isa suri nädal tagasi."
Mul tõusis selle peale kui klomp kurku.
Sealset kohta vaadates muutusin kurvaks -
vanematelt äravõetud lapsed, seintelt kukkuv krohv ja läppanud õhk.
Varisemisohtlikus ehitises oli tüdruk, kelle isa oli surnud ja ema ei olnud.
Tulevik oli tume ja lootusetu.
See olukord rõhus mind.
Mu tuska suurendas veel asjaolu,
et olin ka ise lapsena kogenud isapoolset pere hülgamist.
See oma valu ja isa puudumine - kõik see ebameeldiv tungis esile.
Palvetasin Jumala poole:
"Olen tulnud siia evangeeliumi kuulutama
ja tahan näha selles Sinu väge.
Tahan näha, et Sa oled tõeline Jumal!
Mul ei ole midagi öelda sellele tüdrukule.
Ühestki inimtarkusest ega filosoofiast ei ole siin kasu.
Ava selle tüdruku südame silmad!"
Kuulutasin seal evangeeliumi.
Seda evangeeliumi,
milles Jeesus Kristus tuli meie pattude eest surema,
et meil oleks tulevikku ja lootust;
et Ta annaks meile uue südame ja Püha Vaimu väe
selle elu elamiseks
ja et me leiaks uuesti suhte Isaga.
Kui olin kuulutanud ja olin rääkinud, siis palvetasin pidevalt,
et Jumal aitaks sellel väikesel tüdrukul aru saada.
Tõlk hakkas vene keeles Pühas Vaimus ülistama
ja korraga nagu ime oleks juhtunud.
See väike tüdruk, kes seal ees istus, hüppas püsti
ja võttis venelannast tundetult hooldaja-tädilt kätest kinni
ja hakkas kargama ning hüppama.
Tüdruku silmad sädelesid ja teda vaadates mõtlesin:
"Mida see väike tüdruk nägi, mida teised inimesed ei näinud?"
Aga mida ta nägi, oli see, et ta nägi Jumala kuningriiki.
Ta nägi, et on olemas Jumal, kes kutsub inimesi ellu.
On olemas Jumal,
kes annab inimesele juhendid elus edasi liikumiseks.
See väike tüdruk mõistis,
et tema tulevik ei peitu lastekodu lagunevates seintes,
vaid et Jumalal on plaan tema elu jaoks.
Selline südame silmade avanemine võib juhtuda ka sinuga.
Mu palve on, et Jumal võiks avada su südame silmad
nägemaks, et su elul on eesmärk,
Jumal kutsub sind.
Siin Jesaja kutsumise nägemuses, kus Jesaja nägi Issandat,
siis seal olid ka seeravid - Jumala inglid,
kes seisid Jumala trooni ümber.
Neil olid tohutud tiivad ja nad hüüdsid: "Püha, püha, püha on vägede Issand!"
Ja uksepiidad vabisesid hüüdjast häälest
ning koda täitus suitsuga.
See oli hirmutav nägemus, mida Jesaja nägi.
Siin öeldakse: "Püha, püha on Issand Sebaot!"
Ta nägi püha Jumalat ja hakkas hädaldama:
Häda mulle, sest ma olen kadunud!
Sellepärast, et ma olen roojane mees huultelt
ja elan roojaste huultega rahva keskel."
Peale seda Jesaja hädaldamist lendas üks seeravitest,
käes elav süsi, mille ta oli pihtidega altarilt võtnud.
Ta puudutas sellega Jesaja suud ning ütles:
"Su süü on lahkunud ning su patt lepitatud."
Peale seda kuulis Jesaja öeldavat:
Keda ma läkitan? Kes meilt läheks?”
Ja Jesaja ütles: Vaata, siin ma olen, läkita mind!”
See kirjakoht Jesaja raamatust, kus öeldakse:
"Püha, püha, püha, Issand Sebaot",
mis tähendab algkeeles Issand Sebaot Jehoovat.
Uues Testamendis avatakse see kirjakoht uuesti
Johannese evengeeliumi 12. peatükis,
kus öeldakse, et Jesaja nägi Jeesust Kristust.
Ta nägi Jumala kirkust, ta nägi Jeesuse aujärge.
Ehk siis kutsujaks olnud püha Jumal, keda Jesaja nägi,
oli Jeesus Kristus.
Jeesus kutsus teda teenistusse.
Kui sealt altarilt võeti see elav süsi ja sellega lepitati Jesaja patud,
siis Piibel ütleb, et ei ole olemas muud lepitust pattudest,
kui see ohver, mille Jeesus Kristus tõi.
Sellelt samalt ohvrialtarilt pärines ka Jesaja lepitus.
Ta mõistis, et ta patud on lepitatud.
Seetõttu sai ta vastata Jumala kutsele.
Mõeldes sellele, kuidas saaksime kuulda seda kutset?
Sain selle kohta õppetunni omaenda tütre kaudu,
kes tundis väiksena huvi riistvõimlemise vastu.
Ta vaatas Youtube'st videosid ja nägi ka selle ala maailmameistrit.
"Isa vaata, ma võidan teda, kui suureks saan!"
Ta innustus väga riistvõimlemisest,
samas kui tema kõrvalistuv tüdruk ei tundnud mingit huvi selle vastu.
Teine aga tahtis saada maailmameistriks!
Taipasin, et mu tütre loomuses oli midagi,
mida see riistvõimlemine esindas.
Ta oli sportlik tüdruk, kes tahtis joosta ja hüpata.
Tema loomuses oli midagi sarnast selle riistvõimleja loomusega.
Samamoodi, tahtes kuulda Jumala kutset,
peab meie loomuses olema sarnasus.
Me peame tahtma kuulda Jumala kutset,
tahtma kuulda, mida Ta meile räägib, sest kindlasti Ta ka räägib.
Nii nagu need, kes lähevad mägedesse ronima -
nad justkui kuuleks mägede kutset.
Osad lähevad merd seilama, sest nad kuulevad mere kutset.
Kõik ei kuule seda,
aga meie loomuses peab olema midagi sama,
mida see kutsuja esindab.
Samamoodi, kui Jumal avab meie südame silmad,
siis meie loomusesse tuleb seesama Püha Vaim
ja me hakkame nägema ja kogema erinevaid asju
ning kuulma Jumala häält.
Nagu selles kutsumise looski küsiti: "Keda me läkitame?"
Nad ei küsitud: "Jesaja, kas saadame sind?"
See oli universaalne kutse: "Kes meilt läheks?"
Jesaja südame silmad olid lahti - ta nägi ja kuulis Issandat
ja kohe kõlas ka vastus: "Vaata, siin ma olen, läkita mind!"
Ta mõistis, et täiuslikke inimesi pole olemas.
Ta isegi oli ebatäiuslik ja tal olid roojased huuled,
aga ta teadis lepituse hinda
ja teadis, et Jeesus on see lepitaja, kes kutsub inimesi ka tänapäeval.
Jeesuses Kristuses on lepitus sinugi jaoks,
et võiksid leida Jumala kutse.
Tahaksin veel tuua välja ühe piiblikoha,
mis on seotud kutsumisega.
See on Joosua raamatus, kus Joosuale antakse lubadus:
"See ala, mis teile on antud, on suur ala."
"Kõrbest ja siit Liibanonist, kuni suure jõeni, Frati jõeni,
kogu hettide maa, kuni suure mereni päikeseloojaku pool
saagu teie maa-alaks."
See on tähtis piiblikoht,
kuna siin kirjeldatakse Jumala lubadusi.
Jumal ütles: "Siit läänest sinna idasse, kuni Eufrati jõeni."
See on tohutu maa-ala.
Iisraeli mererannast, kuni Iraagini olid antud maa-ala lubadused.
Iisraeli rahvas aga läks vaid kuni Jordanini ja jäi sinna.
Nad ei võtnud kogu seda maad oma valdusse.
Jumal andis lubaduse minna kuni Eufrati jõeni.
Nad oleks võinud usus minna sinnamaani.
Ehk siis, kui Jumal kutsub sind ja on andnud sulle oma lubadused,
siis kasuta see ära ja ära lepi vähemaga.
Ära jää sinna Jordani äärde,
vaid mine edasi sinna, kuhu Jumal sind kutsub.
Jumal õnnistagu sind!
Rahu kõigile! Olen pastor Gangemi Silvio.
Ma elan Kalaabrias, ühes väikeses linnakeses
nimega Spezzano Albanese.
Mul paluti rääkida sellest,
kuidas ma sain kutse hakata pastoriks.
Annan selle kohta lühikese tunnistuse.
14-aastaselt sain nägemuse Jumalalt.
Selles nägemuses langes tuleleek minu üle.
Ma ei mõistnud seda nägemust.
Mulle öeldi:
"Jumal on seda sulle näidanud, et sa oleksid tunnistaja."
Nagu teate, võib elus teha erinevaid valikuid
ja aeg läheb kergesti edasi.
Nii möödusid sellestki hetkest aastad.
Tahan siiski tänada selle kõige eest Jumalat,
et kõik need aastad on läinud, sest olen kohanud paljusid inimesi,
kes on mulle selle aja jooksul õpetanud Jumala Sõna.
Ja kuna olen võinud õppida tundma Jumala Sõna,
on mul ka lihtsam seda edasi anda.
Kõigi nende kogemuste kaudu mõistan,
kuidas Jumal on mu elu päästnud.
Mõistan kõigi nende sündmuste kaudu,
et on olemas keegi, kes valvab mu elu üle.
Selles on midagi üleloomulikku.
Need kogemused pole olnud päris loomulikud kogemused.
Olen otsinud lähedast suhet Jumalaga,
et võiksin kuulda Tema häält.
Ühel päeval ühes kohas olles
ilmus mu ette väike paberitükk.
See oli tükike kalendrist,
mis sisaldas piiblikohta Moosese raamatust.
See oli 5. Moosese 11:11:
"Vaid see maa, kuhu te lähete, et seda pärida,
on mägine ja oruline maa, mis joob vett taeva vihmast."
Lugesin seda ja läksin koju.
Kodus läksin tualetti
ja leidsin sealt põrandalt samasuguse paberitüki,
kus oli kirjas sama piiblikoht.
Arvasin, et see eelmine paberitükk, mille olin kaasa võtnud,
oli sinna maha kukkunud.
Võtsin selle maast üles, lugesin uuesti ja nägin,
et mul oligi 2 samasugust paberitükki, mis sisaldasid samu piiblikohti.
Sain kõne Spezzanost, kus anti edasi sõnum,
mis kordas sedasama mõtet, mis oli nendel kahel paberitükil.
Hüüdsin hommikul Jumala poole ja küsisin: "Mida ma pean tegema?
Anna mulle mõista, mida peaksin tegema?"
Jumal rääkis mulle sellest teest, millel mul on olnud palju raskusi.
Mõned inimesed ei saanud aru, miks ma tahan seal pastorina teenida,
kuhu Jumal oli mind viimas.
Aga see oli tõepoolest mulle saadetud kutse.
Kogesin seda sügaval enda sees.
Tahtsin tunda, et Jumal saab mind kasutada.
Mu elus on olnud palju tõuse ja mõõnu,
aga see kutse on see, mille ma sain tol päeval.
Sellest on nüüd möödas 13 aastat ja rohkemgi.
Kui see poleks olnud Jumala tahe, poleks ma hakkama saanud
ega oleks ka täna siin.
Jumal on tõesti suur ja imeline,
mistõttu see, kes tahab Jumalat teenida,
ei pea seda tegema mingis kindlas hoones,
aga jõuvarud selleks teenimistööks peaks tulema otse Jumalalt
ja need on üleloomulikud jõuvarud.
Meile annavad jõudu Piibli kirjutised, sest Jumala Sõnas on vägi.
Kui otsustame oma südames, et tahame tunda Kristust,
siis tuleb me ellu midagi võimast ja erilist.
Sageli me isegi ei mõista seda.
Me ei mõista, et on midagi rohkemat.
Me teame, et jüngrid elasid ja olid koos Jeesusega 3 aastat.
Nad said Teda puudutada
ja nägid kõiki toimunud sündmusi ning imesid.
Siiski esitasid nad küsimuse: "Kes on tema, kes vaigistab tormi?"
Seega ei ole mingeid piire Jeesuse tundmaõppimises,
vaid me võime õppida Teda tundma üha rohkem ja rohkem.
Me ei pea seadma piire.
Kristuse töö on midagi nii suurt, et see ületab meie kujutlusvõime.
Kristuse töö pöörab inimese mõtted ja plaanid pea peale.
On olemas asju, mida me ei suuda isegi ette kujutada.
Teenimistööle pühendumine on tähtis, aga kõige tähtsam on suhe Jumalaga.
See teeb meist need jumalamehed- ja naised,
kes me peaksime olema,
et Jumal saaks meid kasutada.
Õnnistusi teile kõigile!
Matteuse 9:37-38:
"Siis ta ütles oma jüngritele: Lõikust on palju, töötegijaid aga vähe.
Paluge siis lõikuse Issandat,
et ta saadaks töötegijaid välja oma lõikusele!”
Meid on kutsutud - mind ja sind.
Sest Issand armastab meid nii palju,
et Tal on igaühe jaoks planeeritud oma tulevik.
Looda Tema peale.
Tema on meid kutsunud ja see on meie kutse.
Täna sa võibolla ei tea veel oma elu kutset.
Minagi ei teadnud seda kaua aega,
aga õppisin seda, et olles Issanda ligi, saab see selgeks.
Parim viis oma kutse leidmiseks
on olla Tema ligi, kes armastab meid üle kõige.
Loe Piiblit ja palveta ning kutsu Issandat enda ligi.
Oled kindlasti juba mõistnud, et kui kulgeme kaugel Jumalast,
siis ka meie meeled, kuulmine ja nägemine Issanda suhtes hägustub.
Siis tundubki, et Issand on kaugel.
Ma kutsun sind täna üles püsima Issanda ligi.
Hoia Temast kinni, sest Tema annab sulle jõudu.
Kui tahad leida täna oma kutse, siis tee nii:
pane oma käed risti
ja palu Issandalt, et Ta näitaks seda sulle.
Siis Ta tuleb su juurde ja teeb seda.
Ole õnnistatud!
Oli tore, et olid meiega vaatamas seda saadet.
Käsitlesime täna kutsumise teemat.
Tahame veel lõpetuseks palvetada su eest.
Tahame anda sulle ka me kontaktid, kui tahad meist rohkem teada saada.
Tänud ka minu poolt, et olid meiega ja kui tahad meid järgida,
siis meil on Facebookis "Gospel First" lehekülg
ja ka veebiaadress, mis on ekraanil.
Saate lõpuks aga tahame esitada sulle kutse ellu.
Jeesus võib anda sulle uue alguse.
Ta on Jumal, kes sai inimeseks
ja suri su pattude eest,
et võiksid astuda uude ellu ja omada uut võimalust;
et võiksid siirduda surmast ellu.
See on tõsine asi ja ma räägin seda kogu südamest,
lootes, et ükski vaataja ei hülgaks Jumala kutset.
Kui sa oled noor ja Jumal kutsub sind teenima,
siis ma julgustan sind minema julgelt.
Ütle selles saates käsitletud Jesaja raamatu põhjal
nagu Jesaja ütles: "Siin ma olen, läkita mind Issand!"
Tahan, et igaüks meist julgeks seda öelda.
Kui sa aga ei ole veel Jeesust vastu võtnud,
siis ütle samamoodi:
"Issand, siin ma olen. Võta mind enda lapseks."
Ja Jeesus annab sulle uue elu ja alguse.
Tahame õnnistada sind ja palvetada su eest.
Tahan kõigepealt palvetada sinu eest, kes sa pole veel usklik.
Võid palvetada koos minuga:
Kallis Jeesus, tule mu südamesse.
Tänan, et oled mind kutsunud ellu.
Tänan, et võin vastata sellele kutsele: siin ma olen.
Anna mu patud andeks
ja lase mul kogeda seda, mida Jesaja koges,
kui ta oma patud andeks sai. Lase mul kogeda sedasama."
Tänan Jeesus, et õnnistad neid, kes sind veel ei tunne
ja tõmbad neid meeleparanduse ja elu poole.
Tänud Jeesus, et Sinu veres on vägi ka tänapäeval!
Purusta kõik ahelad!
Tänud, et oled ainus ja tõeline Jumal!
Tänan, et Sa kutsud inimesi. Et Sa oled kutsuv Jumal.
Sa tulid otsima suhet inimestega,
mistõttu õnnista Issand igat üht, kes ei ole veel usklik.
Kuid tahan palvetada ka sinu eest, kes sa oled usklik
ja oled kogenud Jumala kutset.
Tänud Issand, et viid elu ja kutse oma asukohta.
Tänan, et annad elu eesmärgi igale inimesele, kes seda palub.
Vii neid edasi, andes neile elu!
Tänan, kallis Jeesus!
Tänud Jeesus, et oled meiega
ja kinnitad ning varustad meid meie tegemistes.
Meil pole vaja karta ja kahelda, kui oleme koos Sinuga.
Tänud selle eest, Issand! Aamen.
Hei! Tore, et oled vaatamas seda sarja.
Kui soovid toetada TV7 tööd ja evangeeliumi levikut TV7 kaudu,
võid helistada 900 1770 (kõne hind 10 eurot)
või leida rohkem annetusinfot www.tv7.ee. Tänud!
Tõlge: Kuno Kivikink